alibayram/wikipedia-40-langs huggingface dataset:
ليستة وزراء خارجية مصر

وزراء خارجية مصر

القرن التسعتاشر 

 1826 ـ 1844: باغوس بك يوسفيان 
 1844 ـ 1850: ارتين بك شركيان
 1850 ـ 1853: استيفان بك ديميرجيان 
 1952 ـ 1855: ابراهيم ادهم باشا
 1854 ـ 1857: استيفان دمرجيان بك
 1858 ـ 1874: نوبار باشا نوباريان
 1875 ـ 1878: نوبار باشا نوباريان
 1878 ـ 1879: نوبار باشا (للمرة الأولى)
 1879: على ذو الفقار باشا (للمرة الأولى)
 1879: محمد شريف باشا (للمرة الأولى)
 1879 ـ 1882: مصطفى فهمى باشا
 ـ 1882: اسماعيل راغب باشا: مع رئاسته لمجلس النظار
 1882 ـ 1884: محمد شريف باشا (للمرة الثانية): مع رئاسته لمجلس النظار
 1884 ـ 1888: نوبار باشا (للمرة الثانية): مع رئاسته لمجلس النظار
 1888 ـ 1891: على ذو الفقار باشا (للمرة الثانية): وزارة رياض باشا
 1891 ـ 1894: تكران باشا دبرو (فى وزارات فهمى باشا وفخرى باشا ورياض باشا)
 1894 ـ 1910: بطرس غالى باشا (فى وزارتى نوبار باشا وفهمى باشا بعدين فى وزارته)

القرن العشرين 
 حسين رشدى باشا 1910 - 1912
 يوسف وهبه باشا 1912 - 1914
 عدلى يكن باشا 1914
 عبد الخالق ثروت باشا 1922 و 1926 - 1927
 محمود فهمى باشا 1922 - 1923
 احمد حشمت باشا 1923
 محمد ماتق رفعت باشا 1923 - 1924
 واصف بطرس غالى باشا (اول مرة)1924
 احمد زيوار باشا 1924 - 1926
 مرقص حنا باشا 1927 - 1928
 واصف بطرس غالى باشا (تانى مرة) 1928
 حافظ عفيفى بك (اول مرة)1928 - 1929
 احمد مدحت يكن باشا 1929 - 1930
 واصف بطرس غالى باشا (تالت مرة) 1930
 حافظ عفيفى باشا (تانى مرة)1930
 عبد الفتاح يحيى ابراهيم باشا (اول مرة) 1930 - 1933
 نخله جورج المطيعى باشا 1933
 صليب سامى بك (اول مرة) 1933
 عبد الفتاح يحيى ابراهيم باشا (تانى مرة) 1933 - 1934
 كامل ابراهيم بك 1934 - 1935
 عزيز عزت باشا 1935 - 1936
 على ماهر باشا (اول مرة) 1936
 واصف بطرس غالى باشا (رابع مرة) 1936 - 1937
 عبد الفتاح يحيى ابراهيم باشا (تالت مرة) 1937 - 1939
 على ماهر باشا (تانى مرة) 1939 - 1940
 حسن صبرى باشا 1940
 حسين سرى باشا (اول مرة) 1940 - 1941
 صليب سامى بك (تانى مرة) 1941 - 1942
 مصطفى النحاس باشا 1942 - 1944
 محمود فهمى النقراشى باشا (اول مرة) 1944 - 1945
 عبد الحميد بدوى باشا 1945 - 1946
 احمد لطفى السيد باشا 1946
 ابراهيم عبد الهادى باشا 1946
 محمود فهمى النقراشى باشا (تانى مرة) 1946 - 1947
 احمد محمد خشبه باشا (اول مرة) 1947 - 1948
 ابراهيم دسوقى اباظه باشا 1948 - 1949
 احمد محمد خشبة باشا (تانى مرة) 1949
 حسين سرى باشا (تانى مرة) 1949 - 1950
 محمد صلاح الدين بك 1950 - 1952
 على ماهر باشا (تالت مرة) 1952
 عبد الخالق حسونه (اول مرة) 1952
 حسين سرى باشا (تالت مرة) 1952
 عبد الخالق حسونه (تانى مرة) 1952
 على ماهر باشا (رابع مرة) 1952
 احمد محمد فراج طايع 1952
 محمود فوزى 1952 - 1964
 محمود رياض 1964 - 1972
 مراد غالب 1972
 محمود حسن الزيات 1972 - 1973
 اسماعيل فهمى 1973 - 1977 :
 بطرس بطرس غالى (اول مرة) 1977
 محمد ابراهيم كامل 1977 - 1978
 بطرس بطرس غالى (تانى مرة) 1978 - 1979
 مصطفى خليل 1979 - 1980
 كمال حسن على 1980 - 1984
 عصمت عبد المجيد 1984 - 1991

القرن الواحد وعشرين 
 عمرو موسى 1991 - 2001
 احمد ماهر 2001 - 2004
 احمد ابو الغيط 2004 - 2011 ( تمت اقالة الحكومة كاملة بسبب ثورة 25 يناير )
 نبيل العربى 2011 - 2011 (ترك الوزراة بعد ترشيحه بعدين شغله لمنصب امين سنة الجامعة العربية )
 محمد كامل عمرو 2011 - 2013
 نبيل فهمى 2013 ـ 2014:
 سامح شكرى 2014- الأن:

وزراء خارجيه مصريين
وزراء خارجية مصر
صوماليلاند

جمهورية ارض الصومال او صوماليلاند هى منطقة اعلنت استقلالها من ناحيه واحده عن الصومال. اعلان الاستقلال غير معترف به بشكل رسمي ،عاصمة ارض الصومال و اكبر مدنها هي هرجيسا و لغاتها الرسميه هي,الإنجليزية، والعربية.
تتميز ارض الصومال بالهدوء و الرخاء الاقتصادى بالنسبه لبقية مناطق الصومال اللى عانت من حروب اهليه و مجاعات و صراعات سياسيه.

الصومال
مناطق متنازع عليها
شادى عبد السلام

شادى عبد السلام مخرج مصرى عبقرى, عاشق الفرعونية. ولد فى اسكندرية فى 15 مارس 1930 و توفى فى اكتوبر 1986. تخرج من كلية فيكتوريا فى اسكندرية سنة 1948 م. درس المسرح فى لندن من 1949 لـ 1950 و اتخرج و بقى مهندس من كلية الفنون الجميلة فى القاهرة سنة 1955

مساعد مخرج 

اشتغل مساعد مخرج مع صلاح ابو سيف و هنرى بركات و حلمى حليم فى افلام:
 الفتوّة 1957
 فيلم (حكاية حب)
 بين القصرين
 الخطايا
 الرجل الثانى
 أضواء
 السمان و الخريف 1959-1966

افلامه 
قدم عدد من الافلام القصيرة المهمة
 الفلاح الفصيح 1970 كسب بجايزة السيدالك فى فينسيا
 جيوش الشمس 1974
 كرسى توت عنخ امون الذهبى
 الاهرامات و ما قبلها 1984
 رع مسيس الثانى 1986

فيلمه المومياء 1969 

فيلم " المومياء" او "ليلة احصاء السنين" أخرجه شادى سنة 1968. بيعتبر من أهم الافلام المصرية اللى اتقدمت فى تاريخ السينما, و هو بيعالج قضية الهوية و المحافظة على التراث الحضارى بتاع مصر. شادى كان بيشوف ان الحضارة المصرية القديمة هى عبارة عن تجربة انسانية و فكرية عميقة تستحق انها تدرّس وتستلهم عشان تكون مصدر لنهضة و تقدم مصر.

فيلم المومياء خد جوايز كتير فى مهرجانات عالمية, منها جايزة سادول و جايزة النقاد فى مهرجان قرطاج 1970 م و غيرهم.

بسبب فيلم المومياء, شادى عبد السلام استحق يبقى واحد من ابرز مخرجين العالم. اختاروه من أهم 100 مخرج على مستوى العالم وقت تاريخ السينما فى العالم من رابطة النقاد الدولية فى ڤيينا.

مصمم ديكور 

 صمم ديكور و ملابس الافلام اللى شارك فيها و منها

وإسلاماه, عنترة بن شداد, المظ و عبده الحامولى, الخطايا, شفيقة القبطية, رابعة العدوية, اميرة العرب, امير الدهاء, بين القصرين, السمان و الخريف, أضواء المدينة

 صمم الديكورات و الملابس للفيلم التاريخى "الناصر صلاح الدين"
 صمم المركب الفرعونى فى فيلم كليوباترا انتاج شركة فوكس
 اشتغل مستشار تاريخى و مشرف على اقسام الديكور و الهدوم و الاكسسوار فى الفيلم الپولندى "فرعون“ اخراج كفالوروفت 1963.
 اشتغل مصمم ديكور و هدوم الحضارة المصرية للمسلسل بتاع روبيرتو روسيللينى "الصراع من اجل البقاء" 1967

شغلاناته 

 اشتغل مدير مركز الافلام التجريبية فى وزارة الثقافة 1970
 درّس فى المعهد العالى للسينما قسم الديكور و الملابس و الاخراج فى الفترة 1963- 1969

أحلامه و مشاريعه 

مشروعه الكبير التانى, اللى ما شافش النور لحد دلوقتى, فيلم "مأساة البيت الكبير" او زى ما اتعرف بإسم (اخناتون)
كتبه فى عشر سنين. و عدّ تصميمات و ديكورات الفيلم و كمان الأزياء و الاكسسوارات

جوايز 

 جايزة جورج سادول 1970
 جايزة شرف من المركز الكاتوليكى المصرى لموسم 1974-1975
 جايزة أسد سان مارك الفضية المهرجان العالمى ال21 للفيلم التسجيلى و القصير, ڤينسيا 1970
 جايزة المهرجان ال16 العالمى للسينما الدينية, فلادوليد أسبانيا 1971
 جايزة أحسن فيلم - مهرجان الافلام التسجيلية و القصيرة وزارة الثقافة
 جايزة الاخراج - مهرجان الافلام التسجيلية و القصيرة
 جايزة مهرجان السينما الافريقية "سينما من اجل الانسان"
 بادوفا, ايطاليا, على اعماله 1984
 جايزة الدولة التشجيعية على فيلم "كرسى توت عنخ آمون الذهبى" 1985

لينكات برانيه 
 " عالم شادي عبد السلام "
 " الهيئة العامة للاستعلامات المصرية "

لينكات برانيه 

مواليد 1930
وفيات 1986
مخرجين مصريين
كتاب سيناريو مصريين
اسكندرانيه
زكى نجيب محمود

زكي نجيب محمود اتولد فى قرية ميت الخولي مركز الزرقا فى محافظة دمياط 1 فبراير 1905 واتوفي فى 8 سبتمبر 1993

 تعلم فى مدرسة السلطان مصطفى الاولية فى ميدان السيدة زينب فى القاهرة
 اتنقلت عائلته للسودان، وهناك أكمل تعليمه الابتدائي والثانوي فى كلية غوردون فى الخرطوم
 رجع لمصر ودخل بعدها مدرسة المعلمين العليا، فتخرج وعمل بالتدريس حتى سنة 1943
 سافر بعدها لانجلترا فى بعثة دراسية وحصل على الدكتوراه فى الفلسفة بعنوان "الجبر الذاتي"، من جامعة لندن سنة 1947
 رجع لمصر وانضم لهيئة التدريس فى قسم الفلسفة فى كلية اداب جامعة القاهرة حتى تقاعده سنة 1965. عمل بها استاذ متفرغ
 سافر للكويت سنة 1968 لكي يعمل استاذ للفلسفة فى جامعة الكويت لمدة 5 سنين.
 اشتغل استاذ زاير فى جامعة كولومبيا فى ولاية كارولينا الجنوبية، واتنقل للتدريس فى جامعة بولمان فى ولاية واشنطن بالولايات المتحده الامريكيه
 اشتغل ملحق ثقافي فى السفارة المصرية فى واشنطن 1954-1955

اعماله 

 الشرق الفنان
 الكوميديا الارضية
 تجديد الفكر العربى
 جابر بن حيان
 حياة الفكر فى العالم الجديد
 رؤيه اسلاميه
 عربي بين ثقافتين
 فى حياتنا العقلية
 فى مفترق الطرق
 قشور و لباب
 قصة عقل
 قصة نفس
 قصه الفلسفه الحديثه
 قيم من التراث
 مجتمع جديد او الكارثة
 محاورات أفلاطون..ترجمه
 من زاوية فلسفية
 موقف من الميتافيزيقيا
 نافذة على فلسفة العصر
 قصة الفلسفة اليونانية

جوائز 

 جايزة الدولة التشجيعية سنة 1960 عن كتابه نحو فلسفة علمية
 جايزة الدولة التقديرية فى الاداب سنة1975
 منحته جامعة الدول العربية جايزة الثقافة العربية سنة 1985، وكان اول من نالها فى العالم العربي
 منحته الجامعة الامريكية بالقاهرة الدكتوراة سنة 1985
 جايزة سلطان العويس سنة 1991 من دولة الإمارات العربية

مصادر 

مواليد 1905
وفيات 1993
مصريين اخدوا جايزة الدوله التقديريه
كتاب مصريين
ملحدين مصريين
سيكولاريين
دمايطه
ناس من الزرقا
متعلمين فى جامعة القاهره
حلمى حليم

حلمى حليم كاتب ومخرج مصري رومانسي

حلمي حليم (1916 - 1971 ) كان مخرج سينمائي مصري وكاتب سيناريو ومنتج أفلام. عمل مع الكتير من النجوم زى عمر الشريف واحمد رمزى وفاتن حمامه وعبد الحليم حافظ.

هو من مواليد 6 مارس 1916 بدا حياتة الفنية ببمارسة الترجمة والنقد الفني من سنة 1937 عمل مساعد مخرج من سنة 1939 مع عدد من المخرجين منهم كمال سليم وكامل التلمساني عمل رئيسا لقسم السيناريو باستديو مصر بعدين مديرا للانتاج حيت اكتسب خبرة كبيرة فى الاخراج كما أنه أسهم فى تأسيس المعهد العالى للسينما ومكتبته وكان يقوم بتدريس مادة السيناريو لطلاب المعهد و مات يوم 18 نوفمبر سنة 1971

في سنة 1955 اكتشف احمد رمزى ورشحه فى فيلم ايامنا الحلوه

فيلموجرافيا 

1955 ايامنا الحلوه
 
1957 ارض السلام
 
1968 ايام الحب
 
1966 الحياة حلوة
 
1956 القلب له أحكام
 
1960 3 رجال وست
 
1965 حكاية العمر كله

1959 حكاية حب

1969 حكاية من بلدنا
 
1958 سلم لي على الحبايب
 
1961 طريق الدموع

1971 عشاق الحياة
 
1973 غرام تلميذة

1960 غراميات ست

1970 كانت ايام

1968 مراتي مجنونة مجنونة

1967 معبودة الجماهير

مواليد 1916
وفيات 1971
مخرجين مصريين
كتاب سيناريو مصريين
دقهلاويه
مصطفى السيد

مصطفى السيد عالم فى الكمياء مصرى ، رئيس كرسى "يوليوس براون" فى معهد جورجيا للعلوم والتكنولوجيا فى امريكا , بيرجع اصله لمدينة ابو كبير فى محافظة الشرقية لكن نشأ فى مدينة زفتى فى محافظة الغربية.

 تخرج الدكتور : مصطفى السيد من كلية العلوم جامعة عين شمس سنة 1953
 هاجرالى امريكا سنة 1954 بعد ماحصل على منحة دراسية من جامعة فلوريدا.
 اكتشف علاج لأمراض السرطان فى معمله باستعمال «ديناميكيات الليزر» و طبقها على حيوانات التجارب بعد ما استفاد من ابحاثه اللى توصل فيها لفاعلية " النانو دهب " فى علاج السرطان

مناصبه 
 رئيس كرسى جوليوس براون فى معهد جورجيا للعلوم والتكنولوجيا.
 رئيس مركز أطياف الليزر فى نفس المعهد.
 انتخب عضو فى الأكاديميه الوطنيه للعلوم فى امريكا سنة 1980.
 اتولى على مدى 24 سنه رئاسة تحرير مجلة علوم الكيمياء الطبيعية اللى تعتبر من أهم المجلات العلمية فى العالم.
 عضو فى الجمعيه الامريكية لعلوم الطبيعة.
 عضو فى الجمعية التقدم العلوم.
 عضو فى أكاديمية العالم التالت للعلوم.

جوايز 
 أخد قلادة العلوم الوطنيه الامريكيه سنة 2007 اللى بتعتبر اعلى وسام أمريكى فى العلوم لانجازاته فى مجال النانو تكنولوجى وتطبيقها باستخدام مركبات الدهب الدقيقه فى علاج مرض السرطان سلمها له الرئيس الامريكى جورج بوش ,يعتبر اول مصرى وعربى يحصل عليها
 جايزة الملك فيوصل العالمية للعلوم سنة 1990 - السعوديه
 زمالة أكاديمية علوم وفنون السينما الامريكيه - امريكا
 وسام الجمهوريه من الطبقة الأولى فى 28 يناير 2009 - مصر

مصادر 

مصريين امريكان
مواليد 1933
علما مصريين
شراقوه
مصريين عاشو فى امريكا
امريكان مصريين
علما امريكان
مصريين حصلوا على وسام الجمهوريه
دارسين فى جامعة هارفارد
متعلمين فى جامعة ولاية فلوريدا
احمد شوقى

احمد شوقى (نطق مصرى : احمد شوئى) ، اسمه و لقبه بالكامل : على احمد شوقى بك (القاهره، مصر، 1868 - الجيزه، 23 اكتوبر 1932). اتلقب "امير الشعرا". بيعتبر من اشهر الشعرا المصريين و شاعر من احسن الشعرا فى كل العصور.

حياته 
اتولد احمد شوقى فى القاهره سنة1869 لأب شركسى وأم من اصول يونانيه ودخل مدرسه "المبتديان" ولما خلص الثانويه دخل مدرسه الحقوق (كليه الحقوق دلوقتى) وبعدين دخل مدرسه الترجمة. سافر فرنسا فى بعثه على حساب الخديوى ماتق و قعد هناك تلات سنين لغايه ما اخد الشهاده النهائيه و رجع مصر فى 18 يوليه 1893. نفاه الانجليز على اسبانيا سنه 1914 عشان مواقفه الوطنيه و شعره اللى كان بيهاجم بيه الانجليز ويدافع عن حقوق المصريين فى الحريه والاستقلال. فضل فى المنفى لحد سنه 1920 و رجع مصر و اتلقب بأمير الشعراء فى سنه 1927.كان يحب الشعر وبدا و سنه 12 مع فتاه ساندته كثيرا و كان اسمها كوتر

قصائده 
اتأثر احمد شوقى بالكتاب الفرنساويين وبالذات موليير و راسين. احمد شوقى كان شعره يعبر عن الاحساس فى اى موضوع , مدح مصر و مدح الرسول و فى السياسه (اللى تسببت فى نفيه) و عن اهميه التعليم و اتكلم عن مشاكل عصره عموما و التاريخ و الرثاء و الغزل و كتب كمان للاطفال و غنت ام كلثوم قصايد دينيه كتبها. ومن اشعاره:

المسرح الشعرى 
احمد شوقى هوه مؤسس المسرح الشعرى بالعربى, و بتعتبر سنه 1893 سنه تحول فى شعره حيث انه كتب اول عمل مسرحى. اول مسرحيه كتبها و هوه فى فرنسا و كان اسمها على بك الكبير, المسرحيه دى مطلعتش للنور عشان كان وقتها مش راضى عنها. فى سنه 1927 كتب مسرحيه "مصرع كليوباترا"، و فى سنه 1932 كتب مسرحيه نثريه اسمها "امير الاندلس" و عدل مسرحيه "على بك الكبير" سنه 1932، و فى نفس السنه كتب مسرحيه "مجنون ليلى"، و فى سنه 1932 كتب "قمبيز".

تكريمه 
بعد رجوعه مصر من المنفى، احمد شوقى بنى بيت جديد فى الجيزه سماه "كرمه ابن هانىء" البيت ده اتحول فى 17 يونيه 1977 لمتحف احمد شوقى و موجود فى جنينته تمثال كبير من البرونز عمله الفنان المصرى جمال السجينى اتزاح الستار عنه فى الذكرى الخمسين لوفاه الشاعر الكبير.

فى سنه 1962 امرت الحكومه الايطاليه بعمل تمثال لأحمد شوقى اتحط فى جناين فيلا بورجيزى فى روما باعتباره شاعر عالمى كبير و اترفع الستار عنه فى احتفال حضره ادبا و فنانين كتار.

شوف 
لسته الكتاب المصريين

مصادر 

مواليد 1868
وفيات 1932
شعرا مصريين
مترجمين مصريين
مصريين اتراك
مصريين يونانيين
متعلمين فى جامعة پاريس
حسام ابو الفتوح

حسام ابو الفتوح راجل اعمال مصرى ومؤسس مجموعة ابو الفتوح، كان صاحب توكيل عربيات BMW الالمانيه فى مصر رئيس مجلس ادارة شركة دايو موتوز ايجيبت، اتحاكم بتهمة الاستيلاء على مليار و 400 مليون جنيه من اموال بنك القاهرة. بس برأوه بعد ما سدد مليار جنيه من الفلوس اللى كانت مستحقه عليه.

انشطة رئيسية 
 مجموعة ابو الفتوح
 اسبيرانزا موتورز

مهندسين مصريين
رجال اعمال مصريين
دقهلاويه
ناس من بلقاس
اشخاص اتورطو فى فضايح جنسية
متعلمين فى جامعة القاهره
حزب الجبهه الديمقراطيه

حزب مصرى مؤمن بالليبراليه و هو اخر حزب إتأسس فى مصر. اتوافق عليه فى مايو 2007 وبيعتبر اجدد الاحزاب المصرية، اندمج مع حزب المصريين الاحرار فى 21 ديسمبر 2013.

اهداف الحزب 

 هدف الحزب انه يدخل المصريين كلهم فى الحياة السياسية والحزبية بعد ما بطلوا عن المشاركة من وقت 1952. وهدفه انه يضم الاغلبية الساكته فى صفوفه
 هدف الحزب انه يعمل دولة مدنية ديموقراطيه تتبع الفكر الليبرالى وحرية التعبير بجد.
 بيرفضوا انهم يدخلوا الدين بالسياسه
 بيقولوا انهم بيرفضوا التعامل مع الحزب الوطنى الديمقراطى الحاكم عشان فساده و التعامل مع الاخوان المسلميين عشان بيدخلوا الدين بالسياسة

افكار الحزب 

أعلنت اللجنة العليا للانتخابات إن عدد الناخبين اللى راحوا انتخابوا فى انتخابات مجلس الشعب سنة 2005 معاداش 23% من إعدد الناس المسموح ليهم بالانتخاب وعندهم بطاقة انتخابيه. معنى كده ان 77% من اللى عندهم بطاقة انتخابيه بيمثلوا الغالبيه الساكته اللى مش بتعبر عن حقها و بتشكك فى نزاهة الانتخابات عشان كده الناس مش بتروح تنتخب. الحزب بيمثل عدد المصريين (77%) من الساكتيين وبيعتبر نفسه هو اللى بيمثلها.

قيادات الحزب 
رئيس الحزب: د/ اسامة الغزالى حرب عضو مجلس الشورى وكان عضو فى أمانة السياسات فى الحزب الوطنى

نواب رئيس الحزب:
 النائب الاول: أ/ سكينة فؤاد
 النائب التاني: اسامه انور عكاشة
 النائب التالت: أ/ سامح أنطوان
 الامين العام: أ/ مارجريت عازر
 نايب الامين العام: أ/ رزق الملا

اتهام السلفيين بتدمير اضرحة مصر 
فى 5 ابريل 2011 اصدر حزب الجبهه الديمقراطيه بيان اتهم السلفيين بهدم 100 ضريح لأولياء الله الصالحين فى محافظات القليوبيه و اسكندريه و كفر الشيخ و الغربيه و الشرقيه ، بوصفها شرك بالله، و طالب المجلس العسكرى بتقديمهم للمحاكمه. و اعلن الحزب تضامنه مع الشكوى اللى اتقدمت بيها مشيخة الطرق الصوفيه للمجلس العسكرى للمطالبه بالتصدى للسالفيين المتطرفين و وقفهم عند حدهم و استنكر اعتداءات الجماعات السلفيه على مقامات الاوليا بالهدم و الحرق و وصف الاعمال دى بإنها منافيه لروح التسامح فى مصر و بتتعارض مع مكونات التراث الحضارى و الثقافى المصرى. و حذر الحزب من ان السلوك المتطرف ده ممكن يهدد نسيج الامه المصريه كلها و يسبب حرب بين المسلمين و عشان كده لازم التصدى للإتجاه ده و طالب بالتضامن ضد احتمال حصول شلالالت دم فى مصر بسبب صراعات من النوعيه دى.

شوف كمان 
 ليستة الاحزاب السياسيه فى مصر

لينكات برانيه و مصادر 
 الموقع الرسمى بتاع حزب الجبهة الديمقراطية ...

لينكات برانيه و مصادر 
 "الجبهة" يتهم السلفيين بهدم 100 ضريح ويطالب بمحاكمتهم ... 

احزاب مصريه قديمه
احزاب مصريه
ليبراليه
احزاب ليبراليه
جبهه ديمقراطيه
ادب هندى

الادب الهندى المكتوب ما ظهرش باللغات المحليه فى الهند الا فى القرن الستاشر. من أهم اسباب تدوين الادب الهندى كانت رغبة علما الهندوسيه نشر الادب السنسكريتى لمواجهة الثقافات الغريبه الوارده ع الهند ، فدونو الاعمال الكلاسيكيه زى الرامايانا على شكل شعر.

الادب الفارسى كان مصدر الهام لكتاب اللغه الاورديه ، و لما انتشرت المدارس اللى بتدرس باللغات المحليه ازدهر النثر الشعبى و ظهرت الطباعه فى الهند. اللى اتزعم الحركه دى كانو ادبا اللغه البنغاليه و بعدين دخل الادب الاجنبى و بالخصوص الانجليزى لكن اخضعوه لقوالب هنديه و موضوعات محليه اصليه. الهند دلوقتى فيها ادب بلغتها و ادب بالانجليزى و بعد ما انفصلت باكستان عن الهند بقى ليها هى كمان ادب بالاوردى و الانجليزى.

من اشهر ادبا الهند فى القرنين التسعتاشر و العشرين رابندرانات طاجور و غاندى و نهرو و تناريان و جوس و غيرهم. طاجور اخد جايزة نوبل فى الادب سنة 1913 و كان اول اديب من الشرق ينالها.

 
الهند
ادب
ادب يابانى

الادب اليابانى ، اليابان ماكانلهاش لغه مكتوبه لغاية ما دخلتها اللغه الصينى فى القرن التالت. مع بدايات القرن التامن بقت الطريقه الصينيه بتستعمل فى كتابة اليابانى المحلى اللى اتكتب بيها " كوجيكى " سنة 712 ، كتاب شينتو المقدس اللى بيحكى اسطورة انحدار الامبراطور من اصل الاهى ، لكن اهم الكتابات فى الفتره دى كانت مكتوبه بالصينى.

فى القرن التاسع انتعش الادب اليابانى ، و فى القرن الحداشر ظهرت المؤلفه الكبيره موراسكى شكيبو ، و بعدين جت فترة خمول لكن برزت الدراما اليابانيه اللى لعبت دور كبير فى نهضة الادب اليابانى فى الفتره مابين القرن الاتناشر للقرن السبعتاشر.

من سنة 1858 ابتدا كتاب اليابان يتأثرو بالادب الاوروبى و الادب الروسى و ظهرت حركة تقليد و اقتباس و ترجمه واسعه ، و فى نفس الوقت اتأثر المسرح اليابانى بعلوم الصين و معارفها. من اهم كتاب القرن التسعتاشر كان شويو تسوبوتشى و الروائيين كويو اوزاكى و سوسيكى ناتسوم.

فى القرن العشرين اذدهرت كل نوعيات الادب فى اليابان.

 
ادب
اليابان
رابندرانات طاجور

رابندرانات طاجور او رابندرانات طاغور - রবীন্দ্রনাথ ঠাকুর ، بالانجليزى:Rabindranath Tagore - ( كولكاتا ، الهند 1861 - 1941 ) ، اديب و شاعر و ملحن و كاتب مسرحيات هندى كبير اتولد فى كلكتا فى عيله بنغاليه غنيه و كتب باللغه البنغاليه. سافر انجلترا سنة 1877 و درس القانون و بعدين رجع الهند عشان يدير املاك ابوه الضخمه فى البنغال. ساهم فى الحركه الوطنيه الهنديه و شارك بأشعاره و اغانيه لكن ساب النوع ده من الادب الثورجى و اتجه لادب الفلسفه و التأمل لكن فضل مهتم بالسياسه. اخد جايزة نوبل فى الادب سنة 1913 و كان اول شرقى ياخدها.

كتاباته 
كتب حوالى خمسين مسرحيه ، و مية كتاب شعر و عمال كمان الحان لأشعاره ، و 40 مجلد فى الحكايات الخياليه ، و كتابات تانيه كتيره فى الفلسفه و السياسه و لوحات رسم. أهم مؤلفاته هى " الجناينى " و " الهلال " و " دورة الربيع " ، و من مسرحياته " مكتب البوسته " و " شيترا " ، و من مؤلفاته الفلسفيه "سادهانا " و " القوميه " و " دين الانسان ". كمان كتب نشيد الهند الوطنى
طاجور خاطب طبقات الهند ، المثقفين كانو بيحبو تأملاته الفلسفيه النثريه و الشعريه ، و الفلاحين و العمال انجذبو لأغانيه و ألحانه. و اترجمت ليه اعمال للانجليزى و اشتهر فى العالم.

التعليم 
اهتم طاجور بالتعليم و كانت فكرته فيه هى خلط مزايا التعليم الحديث بالأصاله القوميه العريقه ، و الاتصال المستمر بالرب و الطبيعه ، و اسس سنة 1901 مدرسه فى البنغال عشان يطبق فيها افكاره التعليميه و سماها " سنتينيكتان " يعنى " بيت السلام " و فى سنة 1922 اتحولت مدرسته لجامعه اسمها " فيسفابهراتى".

من ناحيه تانيه طاجور كان بيؤمن بإن الاصلاح السياسى الاجتماعى لازم يسبقه اصلاح اجتماعى ، و إن انعاش الريف و حياة الفلاحين هى اهم اسس الاصلاح الاجتماعى.

جايزة نوبل 
اخد جايزة نوبل فى الادب سنة 1913 عن مجموعة اشعاره "جيتنجالى ".

زار الصين و اليابان و اوروبا و امريكا و مصر سنة 1936.

لينكات برانيه

مصادر 

ادب هندى
هنود
كتاب هنود
واخدين جايزة نوبل
هنود واخدين جايزة نوبل فى الادب
مواليد 1861
وفيات 1941
كتاب اغانى
كورونا تشيكى

الكورونا التشيكى ( بالتشيكى : koruna česká ، الرمز : Kč ، الكود :CZK) هى العمله الرسميه بتاعة جمهورية تشيكيا.الكورونا الواحده متقسمه لـ 100 هاليرو.

شوف كمان 
 ليستة العملات المتداوله دلوقتى.

عملات
تشيكيا
سوكروز

السوكروز (Sucrose) هو سكر ثنائى منتشر قوى فى الطبيعه و خصوصا فى نبات البنجر (12-23 %) و نبات قصب السكر (20-27%).السوكروز هو اكتر انواع السكر اللى بتستخدم فى الاكل (سكر المائده).

الخواص الفيزيو-كيماويه 
 الحاله : ماده صلبه متبلوره.
 اللون : ابيض.
 الطعم : حلو.
 نقطة السيحان : 184 ° سيلزيوس.
 الصيغه الكيمياويه: C12H22O11.
 الدوبان : بيدوب فى المايه و ما بيدوبش فى المحاليل العضويه.

كاربوهيدرات
كنيسة القيامه

كنيسة القيامه او القبر المقدس - بالانجليزى: Church of the Holy Sepulchre - ، من أهم المزارات المسيحيه المقدسه فى الجزء القديم من بيت المقدس لان بيعتقد انها اتبنت جنب المكان اللى اتصلب فيه المسيح اللى اتدفن فيها.

بدايه 
بيتقال ان الكنيسه اتبنت فى مكان كان فيه معبد للالاهه افروديت ، وان هيلانه ام الامبراطور قسطنطين الاول ارشدت لمكانها و بيتقال انها لقت هناك القبر و صليب الصلبوت فأمر قسطنطين ببناها (حوالى 325-326).

اتعرضت الكنيسه للحرق سنة 614 لما غزا الفرس بيت المقدس بقيادة الملك خسرو التانى لكن بعد ما استردها البيزنطيين سنة 630 رممها الامبراطور هرقل.

سنة 638 استولى العرب على القدس وال اريوسيين الموحدين بالله المنكرين لالهية المسيح او احد من البشر لكن الكنيسه نجيت من التدمير و التخريب بس فى سنة 1009 امر الخليفه الفاطمى الحاكم بأمر الله بهدمها و قال : " فليصير طولها عرضاً و سقفها ارضاً "  فاتهجم عليها و اتنهبت و اتخربت و زعل المسيحيين الاوروبيين اللى كانو بيحجو ليها و الغضب كان شديد.

الحروب الصليبيه 
مع ان البيزنطيين رممو كنيسة القيامه بعد كده سنة 1048 فى عهد الامبراطور قسطنطين الرابع مونوماخوس لكن الاعتداء عليها و التخريب اللى حصل فيها ساب احقاد كبيره و كراهيه للمسلمين و كان من الحاجات اللى مهدت لشن الحرب على العرب و طردهم من اسبانيا و سيسيليا (1091) و قيام الحروب الصليبيه (1096) اللى اخدت بيت المقدس و حازت كنيسة القيامه فى 15 يوليه 1099. جودفروى دى بويون اللى كان من قواد الحمله الصليبيه الاولى اللى هزمت العرب و اخدت القدس و غيرها اتلقب بملك بيت المقدس و " حامى القبر المقدس " Advocatus Sancti Sepulchri ، و اتعملت ترميمات للكنيسه كذا مره عبر التاريخ و اتناوب على حوذتها الارتودوكس و الفرنسيسكان. حالى الكنيسه فى حوزة المسيحيين الارتودوكس لكن كل الطوايف المسيحيه ليها نصيب فيها.

فهرست

المراجع 
 ابن الأثير : الكامل فى التاريخ ، دار المعرفه ، بيروت 2007
 أبى بكر بن عبد الله بن أيبك الدوادارى : كنز الدرر وجامع الغرر، الدرة المضيئة فى أخبار الدولة الفاطمية ، المعهد الألمانى للآثار الاسلامية، القاهرة 1971.
 ابن كثير : البداية و النهاية ، دار صادر ، بيروت 2005
 النويرى : نهاية الأرب فى فنون الادب ، مركز تحقيق التراث ، القاهرة 1992.
 Tyerman, Christopher, God´s War, A new history of the crusades . Penguin Books, 2006

كنايس
جلجثه
مسيحيه
كنيسه

كنيسه ، فى المسيحيه ، هى المكان اللى بيمارس فيه المسيحيين الطقوس الدينيه ، و المعنى المعروف ليها هو " جماعه منظمه للعباده ". المسيحيه دخلت مصر فى القرن الاول ، لكن بسبب اضطهاد للمسيحيين المصريين كانت عبادتهم بتم فى المعابد و المقابر الفرعونيه ، لكن بعد ما بقت المسيحيه دين الامبراطوريه اتبنت الكنايس و الأديره. الكنايس المسيحيه الاولانيه فى مصر اتبنت على الطرازين البازيليكى و البيزنطى فكانت مقسمه على ممر فى النص و ممرين على الجنبين بتفصلها صفوف عواميد و بتغطيها القبب و كانت بتتميز بالهياكل الجميله و الصور و الايقونات المتلونه.

فى المسيحيه الكنيسه بتضم كل المسيحيين العايشين و الميتين تحت رياسة المسيح مؤسسها ، فالكنيسه بتشمل ناحيتين : المجاهده فى العالم المحسوس ، و المنتصره و هى جماعة القديسين فى السما ، و هى كنيسه واحده مقدسه جامعه رسوليه.

من الكنايس المشهوره فى العالم كنيسة القيامه فى القدس ، و كاتدرائيه سان ماركو فى فينيسيا ( القرن 9 ) و هى كنيسه اتحرقت سنة 976 لكن اتبنت تانى سنة 1071 و فى القرن 15 اتحطت فى واجهتها عناصر قوطيه ، و كنيسة سيستينا فى الفاتيكان فى روما و دى اتبنت سنة 1473 و مشهوره بلوحاتها الفنيه الرائعه اللى رسمها كبار الرسامين زى مايكلانجلو ، و كنيسة القديس بطرس فى روما و اتبنت و اتوسعت من 1445 ل 1626 ، و كنيسة ويستمنيستر ابى فى لندن اللى بتعتبر من أجمل المبانى على الطراز القوطى.

فى مصر بتشتهر كنيسة ابو سيفين فى القاهره اللى اتبنت فى اواخر القرن الخامس و اوائل القرن الساتت و فيها ايقونات جميله و رسومات بديعه على الحيطان ، و كنيسة ابو سرجه برضه فى القاهره و اتبنت فى اواخر القرن الرابع و بدايات القرن الخامس و فيها مغاره تحت مستوى الشارع الخارجى جواها كنيسه صغيره ، و كنيسة العدرا فى حى الزتون و دى اتنقلت ليها البطريركيه فى القرن اربعتاشر لغاية القرن السبعتاشر و اشتهرت بقصة تجلى العدرا فيها سنة 1968، و الكنيسه المعلقه فى القاهره و كانت مقر البطريرك من القرن الحداشر لحد القرن الاربعتاشر و بتمتاز برشاقة و جمال منبرها المعمول من المرمر و بأعداد كبيره من الايقونات.

الرومان
مسيحيه
مبانى عباده
بيوت عباده
ادب فارسى

الادب الفارسى ، بتعتبر كتابات الزرادشتيه من اقدم الاثار الادبيه فى فارس. اقدم أثار الادب الفارسى فى العصور الوسطى بترجع لعصر السامانيين ( 874-999 ) لما ظهر شعرا كان اشهرهم ابو جعفر الرودكى. و ازدهر الادب الفارسى فى العصر الغزنوى اللى كتب فيه الفردوسى " الشاهنامه " و قوى النثر الفارسى و كتب بديع الزمان الهمذانى و ابن سينا و الثعالبى و قابوس ابن وشمكير ، و زاد ازدهار الادب الفارسى فى عصر السلاچقه لما ظهر التصوف. فى عصر السلاچقه ظهر عمر الخيام ، و اوحد الدين انورى ، و الخاقانى ، و نظام الكنجوى ، و اتطور النثر الفارسى و خلى العلوم و الاداب ميسره بالفارسى. من كتب التاريخ اللى ظهرت كانت كتب " تاريخ البيهقى " و " راحة الصدور " اللى كتبهم الراوندى. و كان الغزالى و الفخر الرازى و السهروردى و الزمخشرى و الشهرستانى من علما و ادبا العصر ده.

فى العصر المغولى ( عصر إيلخانات فارس ) ازدهر الادب الفارسى بظهور كتاب زى سعدى الشيرازى و جلال الدين الرومى و حافظ الشيرازى و انتعش الشعر الصوفى. و فى التاريخ ظهرت كتب قيمه منها " تاريخ جهانكشا " للجوينى ، و " جامع التواريخ " لـ رشيد الدين الهمذانى.

فى العصر الصفوى المذهب الشيعى بقى المذهب الرسمى فى ايران فنشط الادب المذهبى ، و فى نفس الفتره انتعش الادب الفارسى فى الهند. و بعدين قامت دولة الافشاريين و دولة الزند اللى ما كانش فى وقتهم الادب الفارسى فى حاله كويسه ، و بعدين قامت الدوله القاجاريه و فى عصرها ظهرت المطبعه و زاد اتصال الفرس بأوروبا و اترجمت كتب كبار ادبا اوروبا للفارسى. فى القرن التسعتاشر انتعش التفكير الدينى و بالذات فى البابيه و البهائيه و اكتسب الادب الفارسى صبغه جديده.

فى القرن العشرين الافكار الغربيه و حركات المطالبه بالاستقلال السياسى و العداله الاجتماعيه احدثو تغييرات كتيره فى الادب الفارسى و من المع نجوم الادب الفارسى الحديث : جمال زاده ، و تقى زياده ، و بور داود ، و صادق هدايت.

 
ادب
ايران
موسى صبرى

موسى صبرى ( 1925 ،اسيوط - 8 يناير 1992) هو كاتب صحفى و روائى كبير ورئيس تحرير مصري. اتولد سنة 1925 بمحافظة أسيوط. اللي حصل فيها على الشهادة التوجيهية بعدين غادرها سنة 1939، لينتقل للقاهرة للالتحاق بكلية الحقوق، حيث كان يدرس القانون إلا أنه كان مهتم بالصحافة، وفي بداية حياته الصحفية اعتُقل لمدة 9 شهور بتهمة توزيع الكتاب الأسود اللي نشره مكرم عبيد اللي رصد فيه فساد الحكومة، وبعد خروجه عمل فى مجلة بلادي سنة 1944 اللي أصدرها محمود سمهان بعدين سكرتير للتحرير فى مجلة الأسبوع اللي أصدرها جلال الدين الحمامصى. وعملبعد كده مع محمد زكى عبد القادر فى مجلته الفصول، بعدين انتقل سنة 1947 للعمل كمشرف على الصفحات الأدبية بجورنال الأساس. بعدين انتقلبعد كده للعمل بجورنال الزمان اللي كان يصدرها ادجار جلاد وعمل سكرتير للتحرير فى الوقت اللي كان فيه الحمامصي رئيس لتحريرها.

في سنة 1950 ابتدا موسى صبري مشواره مع أخبار اليوم وعمل محرر برلماني، بعدين اُختير نائب لرئيس تحرير جورنال الأخبار بعدين رئيس لتحرير مجلة الجيل، بعدين رئيس لتحرير جورنال الأخبار. انتقل للعمل فترة بجورنال الجمهورية بعدين عاد تانى رئيس لتحرير الأخبار. وفي سنة 1974 عين نائب عند رئيس مجلس إدارة أخبار اليوم بعدين رئيس له سنة 1975، وظل موسى صبري محتفظًا بمنصبه كرئيس لمجلس إدارة دار أخبار اليوم ورئيس لتحرير جورنال الأخبار ل أن حان موعد خروجه على المعاش فى نهاية سنة 1984 ليبداً فى كتابة مذكراته اللي دونها فى كتاب باسم (50 عاما فى قطار الصحافة).

أعد خطبة الرئيس انور السادات فى زيارته للقدس (من مذكرات جيهان السادات أرملة الرئيس- قناة الجزيرة-) كمان كانت لموسى صبري علاقة وطيدة بمحمد أنور السادات، مما دفعه لكتابة مقالات عنه بلغ عددها 980 مقالة مابين 1970 و1981. توفي فى 8 يناير سنة 1992، وله حوالى 24 مؤلفا سياسيا وأدبيا من أشهرها: "وثائق حرب أكتوبر" و"السادات الحقيقة والأسطورة" و"دموع صاحبة الجلالة" و"تعليق على اعترافات كسينجر

الوظايف 
 تخرج من كلية الحقوق سنه 1943.
 اصبح سكرتير لتحرير مجلة الاسبوع التى كان يصدرها جلال الدين الحمامصى
 سكرتير لتحرير مجلة الفصول التى كان يصدرها محمد زكى عبد القادر
 محرر برلمانى فى اخبار اليوم سنه 1950
 سكرتير لتحرير جورنال الزمان التى كان يصدرها ادجار جلاد
 نائب لرئيس تحرير جورنال جورنال الاخبار
 رئيس لتحرير مجلة الجيل.
 رئيس لتحرير جورنال الاخبار
 نائب لرئيس مجلس ادارة جورنال اخبار اليوم
 رئيس مجلس ادارة جورنال اخبار اليوم سنه 1975 - 1984.

كتبه 
 
 50عاماً فى قطار الصحافة
 قصة ملك و4 وزارات
 وثائق 15 مايو
 ثورة كوبا
 اعترافات كيسنجر
 وثائق حرب اكتوبر
 السادات الحقيقة والأسطورة
 نجوم على الارض

رواياته 

 الجبان والحب
 العاشق الصغير
 الحب ايضا يموت
 حبيبي اسمه الحب
 الصحافة الملعونة
 عشاق صاحبة الجلالة
 سلسلة( بعيدا عن السياسة)

فيلموجرافيا 
       
 دموع صاحبة الجلالة (1972) .... قصة
 رحلة النسيان (1978) .... قصة
 كفانى يا قلب (1977) .... قصة
 المخربون (1967) .... حوار
 الخائنة (1965) .... حوار

مواليد 1925
وفيات 1992
صحفيين مصريين
كتاب مصريين
مفكرين
اقباط
اشخاص من محافظه اسيوط
ناس من مدينة اسيوط
مفكرين مصريين
بديع الزمان الهمذانى

احمد حسين بديع الزمان الهمذانى ( همذان ، ايران ، 969 - هراه ، ايران ، 1008 ) ، اديب و كاتب فارسى من اشهر شعرا الادب الفارسى ، اتصل بالوزرا و الامرا و مدحهم و اتفوق على الخوارزمى فإشتهر و بقا من اعلام الادب الفارسى على مر العصور. كانت ليه قدره على الحفظ السريع. طبع خمسين مقام كل مقام من ربعميت بيت ، و ديوان شعر ، و كتب كمان نثر مسجوع بفقرات قصيره. كان بيستخدم الجناس و الغريب و التضمين ، و كان بيحب التلاعب بالنصوص اللى بيكتبها و يطلعها بطريقه تخلى الناس تشوفها حاجه اعجازيه زى مثلا كان بيكتب نصوص ممكن تتقرى من اولها لأخرها و من اخرها لأولها ، و يكتب نصوص مافيهاش حرف معين او عدد معين من كل حرف.

ادب فارسى
ادبا فرس
مواليد 969
وفيات 1008
فيليب جلاب

فيليب جلاب كاتب صحفي لامع ، يسارى ناصرى ، رأس تحرير جورنال "الأهالى" أواخر سنة 1989 و قعد رئيس للتحرير لحد وفاته.

 كان بيكتب فى جورنال الأهالى باسم " دبوس ".
 كان السكرتير العام لنقابةالصحفيين.
 كان عضو فى الحزب الشيوعى المصرى.
 ارملته د. سهير اسكندر.
 له ابن وحيد اسمه وائل بيترأس حركة التضامن العالمى من اجل مجتمع مدنى اللى بتقودها المفكره نوال السعداوى.

كتبه 
 قصة السوفييت مع مصر، 1983، دار الثقافة الجديدة
 هل نهدم السد العالي،1985، كتاب الأهالي، 139 صفحة.
 الرأي الآخر في كارثة الخليج، 1991،مكتبة مدبولي، 299 صفحة.
 دبابيس،1992 ، دار الهلال، 186 صفحة

وفاته 

اتوفى صباح يوم الأربعاء 5 فبراير 1992 اتوفى.

فهرست 

صحفيين مصريين
حد السعف

حد السعف (الشعانين) ، فى المسيحيه ، اخر يوم حد فى الصوم الكبير عند المسيحيين ، و اول جمعة الالام. دخل فيه يسوع المسيح اورشليم راكب حمار فخرج الناس و استقبلوه استقبال كبير و هما رافعين سعف النخل فاتسمى اليوم ده حد السعف و بقى بيحتفل بيه المسيحيين كل سنه.

حد السعف بيحتفل بيه المسيحيين قبل عيد القيامه باسبوع.

شوف 
اعياد مسيحيه

لينكات خارجيه 
 اقباط مصر يحتفلون اليوم باحد السعف

مسيحيه
اعياد مسيحيه
اسبوع الالام
الاتفاق الودى

الاتفاق الودى' ، اتفاق اتعمل سنة 1904 بين فرنسا و انجلترا عشان يحلو المشاكل الاستعماريه اللى محل خلاف بينهم. حسب الاتفاق سابت انجلترا فرنسا تعمل اللى تعمله فى مراكش ( المغرب اياميها ) لكن بشرط ما تبنيش اى استحكامات على طول الساحل اللى قدام لجبل طارق ، و ده فى مقابل ان فرنسا ما تتدخلش فى شئون انجلترا فى مصر.

اتفاقيات و معاهدات
احداث 1904
شعور بالذنب

شعور بالذنب ، فى السايكولوجيا ، شعور الشخص بإنه ارتكب ذنب لإنه خالف مبادىء الخلق او الدين. و هو اتجاه انفعالى ممكن ينشأ عن سبب حقيقى او سبب وهمى. ساعات بيلعب رجال الدين و مهاويس الدين و المربيين و حتى المقربين العاديين من الشخص دور فى خلق شعور بالذنب فى نفس الشخص مثلاً عشان يتحكمو فيه و يسيطرو عليه فيضروه.

فى نظرية التحليل النفسى بينشأ الصراع بين الأنا و الذات العليا نتيجه للرغبات المكبوته. الشعور ده ممكن يخلى الشخص يرتكب الخطأ كتبرير لشعوره و وقايه ليه من اكتشاف السبب الحقيقى. الشعور بالذنب من الاعراض المهمه فى العصاب.

بطبيعة الحال الشعور بالذنب حاله مرضيه مسيطره مش مجرد ان الواحد يحس بزعل عابر انه عمل او ما عملش حاجه معينه.

امراض نفسيه
سايكولوجيا
يوسف سيدهم

يوسف سيدهم صحفى مصرى اتولد فى القاهره سنة 1950. رئيس مجلس ادارة ورئيس تحرير جريدة وطنى القبطيه

 تخرج من كلية الهندسه قسم عماره
 ابن "انطون سيدهم" مؤسس جورنال "وطنى"
 عمل فى صحيفه " وطنى " من سنة 1986

كتاب 
 انطون سيدهم ومشوار وطنى

 جريدة وطني هيا جريدة مصرية أسبوعية، تصدر كل يوم الأحد ولها شهرة واسعة بين أقباط مصر وأقباط المهجر. أسسها أنطون سيدهم  سنة  1958. وكان الهدف من تأسيسه للجريدة هو أن ينال الشعب المصري كله حق المساواة والعدالة الاجتماعية. تهتم الجريدة بالقضايا العالمية والإقليمية والمحلية عامة، ولكنها تهتم بصورة خاصة بالقضايا القبطية والتراثية، وتنمية المجتمع المصري.

-------------------------------------

مواليد 1950
صحفيين مصريين
مصريين
اقباط

en:Youssef Sidhom
عبد الكريم الخطابى

عبد الكريم الخطابى ( 1882 - القاهره ، مصر ، 1963 ) زعيم قبايل الريف فى المغرب ، كافح فى سبيل استقلال المغرب و شن حرب حاميه ضد الاسبان سنة 1920. فى سنة 1926 اضطر يسلم نفسه للفرنساويه فنفوه فى جزيره بعيده فى المحيط الهندى لكن قدر يهرب و يلجأ لمصر فعاش فيها لغاية ما اتوفى فى القاهره سنة 1963.

مصادر 

مواليد 1882
وفيات 1963
عسكريين مغاربه
ثوريين عرب
مغاربه عاشو فى مصر
بندر امام خمينى

بندر امام خمينى او بندر امام هى مدينه فى محافظة خوزيستان فى ايران ، بندر امام مدينه ساحليه فيها مينا مهم بتطل على الخليج العربي.الاسم الاصلى للمدينه هوه بندر شاهبور و بعد الثوره الرافضية ليه 1979 ، غيرو اسمها على اسم الرافضي روح الله خمينى.

لنكات برانيه 

مدن ايران
علاج نفسى

علاج نفسى ، علاج الامراض النفسيه و الانحرافات السلوكيه بالطرق السايكولوجيه زى الايحاء و الارشاد النفسى و الاستبصار و التحليل النفسى. فيه اساليب كتيره فى العلاج منها السايكودراما ( تمثيل مسرحى تلقائى بيقوم بيه العيان ) ، و التعبير الفنى ( الرسم ) او اللعب ( للاطفال ). و ممكن يكون فردى او جماعى ، و مباشر و مش مباشر ، ومع اخد ادويه او بيقوم على طرق نفسيه بحته.

العلاج النفسى بيشمل الامراض الذهانيه و العصابيه و الانحرافات السلوكيه. الدكتور النفسى او المعالج النفسى بيقوم بعملية العلاج اللى بتقتصر على الاساليب السايكولوجيه المتخصص فيها.

سايكولوجيا
امراض نفسيه
كوستا برافا

كوستا برافا (بالاسبانى:Costa Brava) هى منطقه ساحليه فى شمال شرق كاتالونيا (اسبانيا).ابتدت فى تطوير مواردها السياحيه (المصدر الرئيسى للدخل) من حوالى 50 سنه و بييجى ورا السياحه فى الترتيب صيد السمك.
كوستا برافا بتجذب السياح الانجليز و الاوروبيين بشكل عام بسبب جوها اللطيف فى فصل الصيف و بسبب بلاجها اللى بيتطور سنه ورا سنه. فى السنين الاخرانيه ابتدت تنظم شركات الطيران منخفضة التكاليف زى ويز اير و رياناير رحلات منتظمه لمنطقة كوستا برافا.من اهم المعالم اللى بتجذب الزوار توسا دى مار و ليوريت دى مار و ليافرانك و سا رييرا.

كوستا برافا كانت من اكتر البلاجات المفضله هن فنانين كتار زى سالفادور دالى و بابلو بيكاسو

كاتالونيا
سياحة اسبانيا
سواحل اسبانيا
مدن اسبانيا
سياحه
حرب اليمن

حرب اليمن وبيسميها اليمنيين  ثورة 27سبتمبر  اللى حصلت فى اليمن من بدايات الستينات و فضلت لحد سنة 1967 .

اسباب حرب اليمن 
ابتدت الحرب بين أنصار النظام الجمهوري واللي حاصروا قصر الإمام البدر وسقطت المملكة المتوكلية الي كانت قايمة باليمن عد يوم واحد . هرب الإمام للسعودية وفضلت بريطانيا والسعودية والاردن تدعم انصاره لحد سنة 1970 ، اتدخل جمال عبد الناصر لصالح الجمهوريين

 
الحرب البارده
اثنولوجيا اقليميه

الاثنولوچيا الاقليميه او "الاثنولوچيا القوميه" فرع من علم الاثنولوچيا و بيتسمى فى اسكندنافيا "دراسات الحياه الشعبيه"، و فى اليونان "لاوجرافيا" (Λαογραφία) Laography و فى المانيا و البلاد الناطقه بالالمانى فولكركوندى Völkerkunde و الهولندى فولكنكوندا volkenkunde (علم الشعوب).

الاثنولوچيا الاقليميه بتهتم بالشعوب المتحضره و دراسة تجمعاتها و ظروفها الثقافيه المعقده ، و بتدرس الثقافه الشعبيه الاوروبيه او أى ثقافه شعبيه قوميه معينه فى اوروبا. من تعريفاتها انها دراسه ثقافيه مقارنه بتقوم على اساس اقليمى، ليها اتجاه سوسيولوچى و تاريخى مع شوية مضامين سيكولوچيه. لكن فيه كمان اثنولوچيا اقليميه خاصه بالشعوب المتخلفه بيسميها العلما ساعات "اثنولوچيا البدائيين".

الاثنولوچيا الاقليميه بتختلف عن الاثنولوچيا العامه من ناحيتين ، اولها انها بتتجنب التعميمات الكبيره و تانيها إن اتجاهها التاريخى اقوى وده بسبب توفر المصادر الوثائقيه اللى بتستخدم فى دراساتها.

شوف كمان 
 اثنولوچيا

انثروبولوجيا
علوم
القوات البحريه المصريه

القوات البحريه المصريه ، الأسطول البحرى المصرى هو اكبر اسطول فى الشرق الأوسط، بيشتغل فى القوات البحريه المصريه حوالى 20.000 ما بين ظابط و عسكرى على  اكتر من 220 قطعه بحريه بأحجام و نوعيات مختلفه.

قواعد بحريه كبيره 

 ابو قير (الاكاديمية البحرية )
 مرسى مطروح
 اسكندرية
 بور سعيد
 سفاجة
 السويس
 برنيس

قواعد بحرية كبيرة للصيانة 

 بور سعيد
 الاسماعيليه
 اسكندريه بيها اكبر محطة صيانة

القطع البحرية المصرية 

 سـلاح الغواصــات
 الفرقاطات و المدمرات
 مراكب المدفعية السريعة
 الطرادات و المراكب السريعة
 مراكب الطوربيد السريعة
 كاسحات الغام
 مراكب الدورية
 سفن و مراكب انزال الدبابات و البضائع
 مراكب الحراسة و المراقبة الساحلية
 الحوامات
 الهيليكوبتر البحرية
 سفن الدعم

الرتب العسكرية

رتب الظباط

رتب ظباط الصف والجنود

الأعلام

الأعلام والرايات البحرية الحالية

أعلام البحرية الملكية 

 قيادة الدفاع الجوى المصرى

 
الجيش المصرى
القوات البريه المصريه

القوات البرية المصرية تشكل الجيش المصرى الحديث فى عهد محمد على باشا سنة 1820.

الجيش المصرى هو اكبر جيش برى فى افريقيا والشرق الأوسط تعداد عساكره النظاميين 340,000 عسكرى غير 1,000,000 فى الاحتياط، ويعتبر ايضا اكبر احتياطي جنود فى افريقيا والشرق الأوسط.

وحدات الجيش 

 القيادة العامة : القاهرة
 قيادة الجيش الثانى الميدانى : الاسماعيليه
 قيادة الجيش التالت الميدانى : السويس
 قيادة المنطقة الغربية العسكرية : سيدى برانى
 قيادة المنطقة المركزية العسكرية : القاهرة
 قيادة المنطقة الشمالية العسكرية : اسكندرية
 قيادة المنطقة الجنوبية العسكرية : أسيوط
 4 فرق مدرعة وتشتمل كل منها على :
 2 لواء مدرع
 1 لواء ميكانيكى
 1 لواء مدفعية
 8 فرق مشاة ميكانيكية وتشتمل كل منها على :
 1 لواء مدرع
 2 لواء ميكانيكى
 1 لواء مدفعية
 1 لواء حرس جمهورى مدرع
 4 ألوية مدرعة مستقلة
 2 لواء مشاة مستقل
 1 لواء منقول جوا
 1 لواء مظلات
 8 مجموعات قوات خاصة
 15 لواء مدفعية
 2 لواء هاون ثقيل
 6 ألوية أى تى جى دبليو (أسلحة مضادة للدبابات)
 2 لواء اس اس ام (صواريخ ارض-ارض)

رتب القوات البريه

الظباط 

 «النجمه» فى العامية المصرية وفي اللغة الدارجة فى الجيش اسمها كلمة «دبوره»

ظباط الصف والجنود 

الرتب الوحيده اللى تميز بنوع الشغل بعدها هيا (ضابط طيار - ضابط جوي - ضابط بحري - ضابط طبيب - ضابط مهندس).

شوف 

 القوات المسلحة المصرية
 القوات البحريه المصريه
 القوات الجويه المصريه
 قيادة الدفاع الجوى المصرى

مصادر 

الجيش المصرى
قوات الدفاع الجوى المصرى

قوات الدفاع الجوى المصرى بتشتغل بمنظومات اسلحة الدفاع الجوى واللى منها: الصواريخ المضاده للطائرات (صواريخ ارض-جو)، والمدفعيه المضاده للطائرات، ومنظومات الانذار المبكر والرادار.

الرتب العسكريه للظباط

رتب ظباط الصف والجنود

الزى الرسمى

شوف كمان 

 القوات المسلحه المصريه
 القوات البريه المصريه
 القوات البحريه المصريه
 القوات الجويه المصريه

 
الجيش المصرى
صلاح الدين محمد

الملك المنصور صلاح الدين محمد ابن المظفر حاجى ابن محمد ابن قلاوون الألفى ، سلطان الدولة المملوكيه الواحد و عشرين  ابن الملك المظفر سيف الدين حاجى و حفيد الناصر محمد بن قلاوون. حكم مصر من سنة 1361 لسنة 1363.

اتنصب سلطان على مصر بعد اختفاء عمه السلطان " ناصر الدين حسن " اللى فى الأغلب اتقتل و اتلقب بـ " الملك المنصور " فبقى اول احفاد الناصر محمد بن قلاوون اللى قعدو على عرش مصر. اختلف المؤرخين على سنه وقت تنصيبه فيهم قالو كان عنده اتناشر سنه و فيهم قالو كان عنده اربعتاششر و غيرهم قالو ستاشر.

بعد ما اختفى ناصر الدين حسن اجتمع الامرا بزعامة الامير يلبغا و اتفقو على تنصيبه ، و بعد ما ادوله الولاء عين الامير " يلبغا " اتابك على العسكر و الامير " قشتمر المنصورى " نايب للسلطنه.

فى عهده ما اتغيرتش حاجه و فضلت الاوضاع زى ما كانت فى عهد عمه الناصر حسن بإستثناء ان نفوذ الامرا زاد و اتدهورت الاوضاع الاقتصاديه و الاداريه ، و ده سمح لبروز الجراكسه و مطالبتهم بالمشاركه فى الثروه و السياسه و الاداره. فى السنه الاولى من حكمه خرج الامير " بيدمر " نايب السلطنه عن طاعة الدوله فى قلعة الجبل فى القاهره بعد ما سمع ان السلطان الناصر حسن اتقتل و شاركه فى التمرد عدد من النواب و الامرا كان منهم " منجك " و " استدمر " و اتحصنو فى قلعة دمشق قبل ما يوصل الجيش المصرى. و لما وصل السلطان صلاح الدين محمد و الأتابك يلبغا على راس الجيش خاف الامرا و اتخلو عن نايب الشام المتمرد و راحو بعساكرهم للسلطان و ادوه ولائهم ، و ما فضلش مع " بيدمر " فى قلعة دمشق غر منجك و استدمر و دخلت القوات القلعه و اتقبض على التلاته و اترحلو على السجن ، و اتعين الامير " على الماردينى " نايب للسلطان فى الشام.

وقت غياب السلطان فى الشام انتهزت جماعه من الطواشيه فى القاهره الفرصه و راحو مطلعين الامير حسين اخو الناصر حسن من سجنه وملكوه عليهم لكن دبت خلافات بينهم و اتخانقو و انتهى الموضوع بترجيع الامير حسين ع السجن.

صلاح الدين محمد ما بقاش مهتم بشئون الدوله و بقى يشرب خمره و يعمل حفلات فزعل منه الامير يلبغا و حس انه مش حاينفع فى الحكم فإتفق مع الامرا على عزله فعزلوه بحجة " اختلال عقله " و اتحددت اقامته فى جناح فى قلعة الجبل. بيقول ابن تغرى ان سبب عزله كان انه كان بيروح يتحشر بين ستات الامرا و يهذر معاهم و ده خلى الامير يلبغا يغضب عليه.

بعد عزل صلاح الدين صلاح و تحديد اقامته اتفق الامرا على تنصيب ابن عمه " ابو المفاخر شعبان ابن الامير حسين " اللى اتلقب بالملك الأشرف.

عملات صلاح الدين محمد 

من ضمن اساميه وألقابه اللى إتنقشت على عملاته : " السلطان الملك المنصور صلاح الدنيا و الدين محمد بن الملك المظفر حاجى بن الملك الناصر " ، و " السلطان الملك المنصور محمد" .

فهرست وملحوظات

المراجع 
 ابن إياس: بدائع الزهور فى وقائع الدهور (6 مجلدات)، الهيئة المصرية العامة للكتاب، 1982
 ابن تغري: النجوم الزاهرة فى ملوك مصر و القاهرة، (16 مجلد)، دار الكتب و الوثائق القومية، مركز تحقيق التراث، القاهرة 2005
 جمال الدين الشيال (استاذ التاريخ الاسلامى) : تاريخ مصر الاسلامية, دار المعارف ، القاهرة 1966.
 حمدى السعداوى ، صراع الحضارات ، المماليك، معروف اخوان، اسكندريه
 المقريزي : السلوك لمعرفة دول الملوك، (9 مجلدات) دار الكتب، القاهرة 1996.
 المقريزي : المواعظ و الاعتبار بذكر الخطط والأثار، (4 اجزاء) مطبعة الاداب، القاهرة 1968.
 قاسم عبده قاسم : عصر سلاطين المماليك - التاريخ السياسى و الاجتماعى، عين للدراسات الانسانية و الاجتماعية، القاهرة 2007.
 شفيق مهدى ( دكتور) : مماليك مصر و الشام، الدار العربية للموسوعات، بيروت 2008.

مماليك
سلاطين مصر المملوكيه
حكام مصر
تاريخ مصر
تاريخ مصر المملوكيه
مماليك بحريه
لستة وزرا دفاع مصر

دى لسته بأسامى وزرا دفاع مصر من ايام محمد على باشا ، عددهم لحد النهارده 65 كلهم رجاله.

1- محمد لاظوغلى باشا 1822 - 1839

2- محمد عزت بك 1839 - 1840

3- احمد المنقالى باشا 1840 - 1840

4- الفريق اول اسماعيل سليم باشا

5- الفريق الامير حسن باشا 1849 - 1850

6- الفريق ابراهيم الحامى باشا

7- اسماعيل راغب باشا

8- الفريق اول محمد شاهين باشا 1867 - 1870

9- محمد راغب باشا

10- عاصم رسمى باشا 1870 - 1873

11- حسن كامل باشا 1873 - 1876

12- عثمان رفقى باشا 1879 - 1881

13 - محمود سامى البارودى 1881 - 1881 .......... 1881 - 1882

14 - احمد عرابى باشا 1882 - 1882

15 - عمر لطفى باشا 1882 - 1884

16 - الفريق اول عبد القادر حلمى باشا 1884 - 1888

17 - الفريق مصطفى فهمى باشا
 
18 - الفريق اول محمد قبانى باشا 1895 - 1908

19 - اسماعيل سرى باشا

20 - محمد شفيق باشا

21 - حسن حسيب باشا

22 - الفريق اول ابراهيم فتحى باشا

23 - الفريق محمود عزمى باشا

24 - الفريق محمد صادق يحى باشا

25 - الفريق موسى فؤاد باشا

26 - احمد محمد خشبه باشا

27 - محمد افلاطون باشا

28 - محمد توفيق رفيق باشا

29 - على جمال الدين باشا

30 - صليب سامى باشا

31 - محمد توفيق عبد الله باشا 1934 - 1936

32 - على صدقى باشا 1936 - 1936

33 - الفريق على فهمى باشا 1936 - 1937

34 - احمد محمد سيف النصر 1937 -1937 ........... 1942 -1944

35 - اللواء حسن رفقى باشا

36 - حسن صبرى باشا 1938 - 1939

37 - اللواء محمد صالح حرب باشا 1939 - 1940

38 - محمد فهمى

39 - يونس صالح باشا

40 - حسن صادق باشا 1940 -1942

41 - اللواء احمد عطية باشا 1946 - 1947

42 - الفريق محمد حيدر باشا 1947 - 1950

43 - مصطفى نصرت باشا 1950 - 1952

44 - على ماهر باشا يناير 1952 - مارس 1952.........24 يوليه 1952 - 7 سبتمبر 1952

45 - احمد مرتضى المراغى 2 مارس 1952 - 2 يوليه 1952

46 - اسماعيل شيرين بك 22 يوليه 1952 - 23 يوليه 1952

47 - اللواء محمد نجيب سبتمبر 1952 - نوفمبر 1952

48 - عبد اللطيف البغدادى 1952- 1954

49 - حسين الشافعى 1954 - 1954

50 - المشير عبد الحكيم عامر 1954 - 1962

51 - المهندس عبد الوهاب البشرى 1962 - 1966........1967 - 1967

52 - شمس بدران 1966 - 1967

53- امين هويدى 1967 - 1968

54 - الفريق اول محمد فوزى 1968 - 1971

55 - الفريق اول محمد احمد صادق 1971 - 1972

56 - المشير احمد اسماعيل على 1972 - 1974

57 - المشير عبد الغنى الجمسى 1974 - 1978

58 - الفريق اول كمال حسن على 1978 - 1980

59 - المشير احمد بدوى 1980 - 1981

60 - المشير محمد عبد الحليم ابو غزاله 1981 - 1989

61 - الفريق اول يوسف صبرى ابو طالب 1989 - 1991

62 - المشير محمد حسين طنطاوى 1991 - 2012

63 - المشير عبد الفتاح السيسى 2012 - 2014

64 - الفريق اول صدقى صبحى 2014 - 2018

65 - الفريق اول محمد زكى 2018 - حاليآ

الجيش المصرى
ليستات
ليستات مصر
جان اونريه فراجونار

جان اونريه فراجونار (فرنساوى: Jean-Honoré Fragonard; نطق:) كان رسام فرنساوى اتولد 5 ابريل سنة 1732 و اتوفى 22 اغسطس سنة 1806 و من اشهر لوحاته القارئه الحسناء.

مصادر 

مواليد 1732
فرنساويين
رسامين
باغوس بك يوسفيان

باغوس بك يوسفيان كان اول وزير خارجيه لمصر ، مسك من سنة 1826 لحد سنة 1844.

وطوال القرن الـ19 تولى خمس شخصيات أرمينية منصب وزير الخارجية، وهم " باغوص بك يوسفيان، ارتين بك شركيان، استيفان بك ديميرجيان ، نوبار باشا نوباريان، تكران باشا دبرو" ونوبار باشا كان من أشهر الشخصيات فى العالم كله وأول رئيس للوزراء وتولى المنصب ثلاث مرات أيام (إسماعيل باشا وتوفيق باشا وعباس حلمى الثانى) .

لينكات برانيه

مصادر 

وزراء خارجيه مصريين
سياسيين مصريين
ديبلوماسيين مصريين
مصريين ارمينيين
اقباط
كمال حسنى

كمال حسنى مطرب من الزمن الجميل ,اتولد سنة 1929 واتوفى فى القاهره يوم 1 ابريل سنة 2005 واسمه الحقيقي ‘’كمال الدين محمد’’ ,اتخرج من كلية التجارة، واشتغل موظف بالبنك الاهلى المصرى
 
غني اكثر من50 اغنية , كان يعشق بيته وأسرته وكان متعلقا جدا بأولاده الثلاثة نادر ومحمد وأحمد
من زوجته بسينه اللى كانت زميلته فى البنك اللى بيشتغلوا فيه .

اعتزل الفن ، وهاجر للندن لفترة 20 سنة ليشتغل بالاعمال الحرة, رجع لمصر فى نهاية التسعينات، وقام بتسجيل اغاني دينية.

ظهر في عصر عبد الحليم حافظ لاكن لم يستطع استكمال مشواره علي الرغم من تحقيق شهرة واسعة لدرجة المنافسة مع حليم لما رددت الجماهير بعض أغانيه زى :"غالي عليا" ألحان محمد الموجى ""لو سلمتك قلبي" ألحان منير مراد.. وإزدادت شهرته لما قام بعدة بطولات سينمائية.. والسبب في عدم استكمال مشواره وهروبه من الحياة الفنية وإعلانه الإعتزال مبكراً والعودة إلي وظيفته في البنك الأهلي هو تراجع حماس شركات الانتاج له وفي نفس الوقت الحرب التي شنها الحقل الغنائي ضده لصالح أحد نجوم الغناء و للأسف اللى حاربه هو عبدالحليم حافظ و محمد عبدالوهاب و طبعا محمد عبدالوهاب حاربه لصالح عبدالحليم حافظ

إن اسمه الحقيقي كمال الدين محمد من مواليد عام 1934.. بدأ حياته الغنائية من خلال برنامج ـ ركن الهواه ـ بالاذاعة الذي كان يشرف عليه الإذاعي الكبير حسنى الحديدى والذي وافق أن يكون اسمه الفني كمال حسني نسبة له.

فيلمه الوحيد 

 ربيع الحب سنة 1955 أمام شادية وشكرى سرحان و حسين رياض

اشهر اغانيه 
 غالى عليا
 لو سلمتك قلبى

من اغانيه كمان 

 انا هنا و القلب هناك من نظم فتحى قوره وألحان فريد الأطرش
 فين انت غايب عنى لمصطفى عبد الرحمن والحان ابراهيم حسين
 خلاص نسيتنى من نظم عبد العزيز سلام و الحان حسين جنيد
 حبى انا لمامون الشناوى و الحان محمد الموجى
 صباحك نور ياعيد لمصطفى عبد الرحمن والحان خليل المصرى
 «عند بيت الحلو هدي» و«اللي جرى مني» من ألحان عبد العظيم محمد
 «ع المصنع» للملحن سعيد عزت،
 «عيونها الجميلة خدوني» من تلحين عزالدين حسنى،
 «يا أسمر يا سكر» لحن على اسماعيل

مواليد 1929
وفيات 2005
ممثلين مصريين
مغنيين مصريين
بشاره واكيم

بشاره واكيم ، اسمه الحقيقى " بشاره يواقيم " ( القاهره، 1890 - 30 نوفمبر 1949 )، ممثل و مخرج مصرى اتولد سنه 1891 فى حى الفجاله فى القاهره. اتعلم فى مدرسة الفرير فى الخرنفش و زامل انور وجدى. اتخرج من مدرسة الحقوق سنة 1917. ابتدا حياته الفنيه كممثل فى فرقة عبد الرحمن رشدى وبعدها فى فرقة جورج ابيض و بعدها فى فرقة رمسيس مع يوسف وهبى و بعد كده كون فرقه لنفسه. بشاره واكيم مثل فى أكتر من 100 فيلم. اتوفى فى 30 نوفمبر 1949.

من أعماله

لينكات برانيه 

مواليد 1890
وفيات 1949
ممثلين مصريين
مخرجين مصريين
كوميديانيين مصريين
اقباط
كوميديين
مطارات مصر

مطارات مصر

المطارات الدولية

المطارات الداخلية - الدولية

المطارات الداخلية

مطار التدريب

مطارات (BOT) 

شركات مصريه
ليستات
انسيكلوبيديا بريتانيكا

انسيكلوپيديا بريتانيكا (Encyclopædia Britannica, اسم لاتينى, معناه: الموسوعه البريطانيه) هى موسوعه عامه باللغه الإنجليزى بتصدرها شركة انسيكلوپيديا بريتانيكا، المحدوده Encyclopædia Britannica, Inc الخاصه. طلعت لأول مره بين سنتين 1768 م و1771 م فى مدينه ادنبره فى اسكوتلاندا.

طبعة دلوقتى الخمستاشر 

متقسمه ل تلات اقسام:

 الماكروپيديا (Macropædia) و هى 17 مجلد لمقالات موسعه طويله
 المايكروپيديا (Micropædia) وهى 12 مجلد موسوعى مصغر بتحتوى على مقالات قصيره مابتتعداش الـ 750 كلمه. و بتستعمل المايكروبيديا للتدوير على المعلومات بشكل سريع و كدليل لشرح الماكروبيديا.
 الپروپيديا (Propædia) و هى مجلد واحد بيشرح المعرفه الانسانيه.

انسيكلوپيديا بريتانيكا بتتكون من حوالى 40 مليون كلمه بتشرح نص مليون مقاله.

ملكية انسيكلوپيديا بريتانيكا 

اتغيرت ملكية الموسوعه من وقت للتانى. فمن بين صحابها كان دار اى و سى بلاك للنشر الاسكوتلانديه، هورايس إفريت هوبر، سيرز روبك و وليام بنتون. صاحب الموسوعه دلوقتى هو يعقوب صفرا (Jacqui Safra) الملياردير والممثل السويسرى اللى من عيلة صفرا اليهوديه السوريه المشهوره باعمال البنوك و من ممتلكاته التانيه قاموس ميريام ويبستر Merriam-Webster.

لينكات برانيه 
 سايت انسيكلوپيديا بريتانيكا
 Wikipedia survives research test, bbc بى بى سى نيوز

موسوعات
2010



احداث

يناير 
 4 يناير - الافتتاح الرسمى لاطول مبنى فى العالم، برج خليفه فى دبى.
 12 يناير - زلزال بقوة 7 درجات ريختر بيضرب هايتى.
 11-31 يناير - بداية كاس الامم الافريقية لكرة القدم 2010 فى أنجولا.

ابريل 
 14 ابريل - بركان ايافياتلايوكوتل بيبدأ يثور و بسببه اتعطلت حركة الطيران فى اوروبا.

مايو 
 6 مايو - انتخابات المملكه المتحده سنة 2010.

يونيه 
 11 يونيه - بداية بطولة كأس العالم لكورة القدم ف جنوب افريقيا.

مصادر 

 
قرن 21
سنين
جامعة حلوان

جامعة حلوان هى جامعه حكوميه مصريه اتأسست سنة 1975 و مقرها الرئيسى فى حلوان جنوب القاهره.جامعة حلوان فيها 20 كليه و بيتبع لبها 58 مركز بحث علمى (وحدان ذات طابع خاص).

الكليات 
 كلية الاداب
 كلية الهندسه
 هندسة حلوان
 هندسة المطريه
 كلية الصيدله
 كلية العلوم
 كلية التجاره و ادارة الاعمال
 كلية الفنون التطبيقيه
 كلية الحقوق
 كلية الخدمه الاجتماعيه
 كلية التربيه
 كلية التربيه الرياضيه
 كلية التربيه الرياضيه (بنات)
 كلية التربيه الرياضيه (ولاد)
 كلية الحاسبات و المعلومات.
 كلية الفنون الجميله.
 كلية السياحه و الفنادق
 كلية الاقتصاد المنزلى.
 كلية التربيه الموسيقيه.
 كلية التربيه الفنيه

رؤساء الجامعه 
 عبد الرازق عبد الفتاح ابراهـيم (1975- 1979)
 محمد اســمـاعيل عـلم الدين (1979 - 1986)
 كـمـال محـمد احمد السـراج (1986 - 1989)
 محــمد كـمـال احمد العـتر (1989 - 1993)
 محـمد محــمود الجـوهـرى (1993 - 1997)
 حســن محـمد حسـين حسنى (1997 –2002)
 عـمـرو عــزت ســلامه (2002 - 2004)
 عبد الحى عبيد (2004-2007)
 عبد الله بركات (2007-2009)
 محمود الطيب ناصر (2009 - الرئيس الحالى)

مشاهير خريجى جامعة حلوان 

 عادل عبد الرحمن (دفعة 1982)

لينكات برانيه 
 جامعة حلوان

مصادر 

 
حلوان
حلوان
جامعات
سوش

سوش (بالبولاندى:Susz) هى مدينه فى شمال بولاندا عدد سكانها حوالى 5000 واحد (2004).

مدن بولاندا